Inlaya Bar & Grill ราชบุรี


ร้านอาหาร Inlaya Bar & Grill ตั้งอยู่บริเวณเกาะพลับพลา อ.เมือง จ.ราชบุรี แต่เริ่มเดิมทีที่นี่เป็นรีสอร์ตค่ะ เนื่องจากมีพื้นที่ติดบ่อน้ำ ได้เห็นวิวภูเขา บรรยากาศค่อนข้างดี แต่เมื่อไม่นานมานี้เปิดเป็นร้านอาหารบรรยากาศริมน้ำ โดยเริ่มแรกเปิดแค่ช่วงมื้อเย็น และเมื่อต้นเดือนสิงหา 59 ที่ผ่านมา ก็ขยายเวลาให้บริการช่วงมื้อเที่ยงไปจนถึงดึกๆ ค่ะ 



-- การเดินทาง --
ถ้ามาจาก กรุงเทพฯ พอข้ามสะพานข้ามแม่น้ำแม่กลอง แนะนำให้เลี้ยวขวาตรงไฟแดงแรกหลังจากลงสะพานเลยค่ะ เพราะไม่งั้นต้องไปกลับรถค่อนข้างไกล จากนั้นขับรถไปตามทางจนถึงแยกเขางู ให้เลี้ยวซ้าย ชิดขวาเพื่อเลี้ยวขวาตรงแยกพลับพลา ขับตรงไปเรื่อยๆ ผ่านค่ายบุรฉัตร ตรงต่อไปจนถึงวงเวียน ให้เลี้ยวขวาเส้นทางจอมบึง-สวนผึ้ง ขับตรงไปซักพักพอถนนกลายเป็นสองเลนสวนตรงใกล้ๆ หัวโค้งจะเห็นป้ายร้านเด่นชัด ให้เลี้ยวขวาเข้าไปเลยค่ะ ขับตรงไปนิดนึงจะถึงทางเข้าร้าน ให้ขับตรงไปตามทางเรื่อยๆ จนกระทั่งเห็นตัวร้าน จะมีน้องพนักงานคอยโบกรถให้จอดค่ะ

	
-- บรรยากาศ -- 
ร้านบรรยากาศดีมากค่ะ ให้คะแนนเต็มกันเลยสำหรับบรรยากาศ เนื่องจากร้านอยู่ริมน้ำ มีที่นั่งโซนริมน้ำ มีทางเดินให้ไปถ่ายรูปกันเก๋ๆ ที่เกาะกลางน้ำ แต่ช่วงกลางวัน บ่ายๆ อากาศร้อนไปหน่อยค่ะ ซึ่งสำหรับช่วงกลางวันก็จะมีโซนห้องแอร์ให้นั่งค่ะ การตกแต่งค่อนข้างดีเลยค่ะ ใช้ธีมทหารเรือ ตกแต่งใด้น่ารัก เพดานสูง ส่วนนี้เลยดูโปร่ง โล่ง การจัดวางโต๊ะที่ไม่ได้เหมือนกันทุกโต๊ะก็เพิ่มความมีเสน่ห์มากยิ่งขึ้นค่ะ สำหรับที่นั่งริมน้ำ ถ้ามาช่วงโพล้เพล้มาดูพระอาทิตย์ตก อากาศไม่ร้อนมาก น่าจะโอเคกว่าตอนกลางวันค่ะ



-- การบริการ -- 
เนื่องจากเราไปช่วง off hour นะคะ คือประมาณบ่ายสาม มีลูกค้าแค่สองโต๊ะ น้องพนักงานก็บริการดีค่ะ 



-- เมนู -- 
ทางร้านมีเมนูสองฉบับนะคะ ช่วงที่เราไปจะเป็นเมนูสำหรับช่วงกลางวัน ซึ่งเน้นอาหารง่ายๆ อาหารจานเดียว เครื่องดื่มต่างๆ และขนมเค้ก และอีกฉบับซึ่งเป็นเมนูอาหารเย็น ก็จะมีรายการซีฟู้ดปิ้งย่าง อาหารแบบเป็นกับให้เลือกมากขึ้นค่ะ



-- เมนูที่ได้ลอง --   


•	ส้มตำผลไม้ (80 THB) 
ส้มตำมาจานใหญ่นะคะ มีทั้งผลไม้และผัก คือข้าวโพด แก้วมังกร แอปเปิ้ล แครอท มะเขือเทศ และกระหน่ำถั่วให้มาเยอะมาก พร้อมด้วยกุ้งสดขนาดไม่ใหญ่อีกสามตัว รสชาติยังเฉยๆ นะคะ รสไม่จัด อ่อนทั้งเปรี้ยว เค็ม และหวาน ไม่มีรสเผ็ดค่ะ 


•	น้ำผึ้งมะนาวโซดา (70 บ.)
แก้วนี้โอเคเลยนะคะ ประทับใจแรกคือจัดมาใส่แก้วสวยงามค่ะ รสชาติเปรี้ยว หวานหอมน้ำผึ้ง และซ่าโซดากำลังดี ดื่มแล้วเปรี้ยวสดชื่นดีมากๆ ค่ะ 


•	Ocean Chiffon Cake (75 บ.)
ดูรูปในเมนูแล้วแอบกรี๊ดกร๊าดด้วยความน่ารัก ชอบไอเดียการจัดจานมากๆ ค่ะ เข้ากับ Nautical Theme ของร้านมากๆ เค้กเป็นสามเลเยอร์สีฟ้าสามโทน โปะมาด้วยหอย ซึ่งไม่แน่ใจว่าเป็นไวท์ช้อครึเปล่านะคะ ในจานตกแต่งมาด้วยครัมเบิ้ลและฟองดอง พร้อมด้วยไวท์ช้อค (มั้ง) รูปหอย เนื้อเค้กออกแน่นและแห้งค่ะ ระหว่างเลเยอร์มีแยมสีฟ้ารสหวานทาอยู่ ทำให้เค้กหวานมากไปค่ะ โดยรวมก็ไม่ค่อยชอบค่ะ ทานไม่หมดด้วย




-- บทสรุป -- 
ชอบบรรยากาศร้านมากนะคะ แต่โดยรวมอาหารและขนมยังเฉยๆ ค่ะ 


-- รายละเอียดเพิ่มเติม --

----------
เบอร์ติดต่อ : 096 879 4875
เวลาเปิด-ปิด : 
Mon:	11:00 am - 10:00 pm
Wed-Sun:	11:00 am - 10:00 pm
พิกัด : 13.5818049,99.7326591
ที่อยู่ : 85 Moo 7, Tambol Koh Pluppla, Ratchaburi 70000
FB : https://www.facebook.com/inlayaratchaburi/
website : -
email :  inlayathailand@gmail.com
Line : -
IG : -
Twitter : -

----------


----------
ชิมเอง จ่ายเอง บ่นเอง 
ติดตามความอร่อยรายวันได้ที่ 
https://www.facebook.com/MonnieFoodTravel/
----------